OzLabs/hebrew-wiki-articles huggingface dataset:
פרס דייקסטרה

פרס אדסחר ו. דייקסטרה בחישוב מבוזר (Dijkstra Prize) הוא פרס המוענק מדי שנה, החל משנת 2000, עבור מאמרים שהייתה להם השפעה ניכרת בתחום החישוב המבוזר.

מלכתחילה הוענק הפרס בוועידה האקדמית השנתית בתחום החישוב המבוזר (PODC) של ACM (האגודה הבינלאומית של מדעני מחשב) ונקרא PODC Influential-Paper Award.

בשנת 2003 שונה שם הפרס לשמו הנוכחי והוא נקרא על שמו של אדסחר דייקסטרה שזכה בפרס ב-2002 על מאמר בנושא ייצוב עצמי, והלך לעולמו זמן קצר לאחר מכן.

משנת 2007 ממומן הפרס על ידי PODC וההתאחדות האירופית לתאוריה של מדעי המחשב (EATCS).

בשנים האחרונות, חלוקת הפרס מתבצעת לחלופין בכינוס DISC של EATCS בשנים אי-זוגיות וב-PODC בשנים זוגיות.

גובה הפרס הוא 2,000 דולר אמריקאי.

== הזוכים בפרס ==
{| class="wikitable" align="center"
|-
! שנה 
! width="350px" | שמות הזוכים 
! הסיבה לזכייה/נושא המאמר הזוכה
|-
| 2000 || לסלי למפורט || אלגוריתם שעון לוגי של למפורט
|-
| 2001 || מייקל פישר, ננסי לינץ', מייקל סטיוארט פטרסון || הוכחת אי ההסתברות של בעיית הקונצנזוס בחישוב מבוזר
|-
| 2002 || אדסחר דייקסטרה || מאמר בנושא ייצוב עצמי
|-
| 2003 || מוריס הרליהי || מאמר בנושא פתירות ואוניברסליות של מערכות עם זיכרון משותף
|-
| 2004 || רוברט גאלגר, פייר אומבלה, פיליפ ספירה || אלגוריתם מבוזר למציאת עץ פורש מינימלי
|- 
| 2005 || מארשל פיז, לסלי למפורט, רוברט שוסטק || מאמר בנושא הסכמה ביזנטית
|-
| 2006 || מייקל ל. סקוט, ג'ון מלור-קראמי || מאמר בנושר אלגוריתם למניעה הדדית
|-
| 2007 || סינת'יה דבורק, לארי סטוקמאייר, ננסי לינץ' || פתרון בעיה בנושא מערכות מסונכרנות חלקית
|-
| 2008 || ברוך אוורבוך, דוד פלג || מאמר בנושא חלוקה דלילה
|-
| 2009 || ג'וזף הלפרן, יורם מוזס || מסגרת מחשבתית על הידע בחישוב מבוזר
|-
| 2010 || טושר דיפק צ'נדרה, סם טואג, ואסוס האדזיליאקוס || אפליקציית מגלה שגיאה בחישוב מבוזר
|-
| 2011 || חגית עטיה, אמוץ בר-נוי, דני דולב || מאמר בנושא זיכרון משותף
|-
| 2012 || מוריס הרליהי, ג' אליוט ב. מוס, ניר שביט, דן טוויטו || זיכרון טרנזאקציונלי
|-
| 2013 || נתי ליניאל || לוקליות באלגוריתמים מבוזרים על גרפים
|-
| 2014 || ק. מאני צ'אנדי, לסלי למפורט || אלגוריתם תמונת המצב לתיאור קונסיסטנטי של המצב הגלובלי במערכת מבוזרת
|-
| 2015 || מיכאל בן-אור, מיכאל רבין || אלגוריתמים מבוזרים אקראיים עמידים בפני תקלות
|-
| 2016 || נוגה אלון, לסלו בבאי, אלון איתי, מייקל לובי || אלגוריתמים מקבילים לבעיית קבוצה בלתי תלויה מקסימלית 
|-
| 2017 || אליזבת בורובסקי, אלי גפני || אלגוריתם שמאפשר למספר מעבדים לבצע סימולציה של מספר גדול יותר של מעבדים באופן מתואם
|-
|2018
|בואן אלפרן, פרד שניידר
|הגדרת עקרון ״חיוּת״ בחישוב מבוזר
|-
|2019
|אלסנדרו פנקונסי, ארבינד סריניבסן
|אלגוריתמים אקראיים לבעיית הצביעה
|-
|2020
|דנה אנגלואין, ג׳יימס אספנס, זואי דיאמדי, מיכאל פישר, רנה פרלטה
|חישוב במערכות של סוכנים ניידים
|-
|2021
|פריס קנלקיס, סקוט סמולקה
|סמנטיקה, ספסיפיקציה ווריפיקציה של תהליכים מקביליים
|-
|2022
|מג׳ד מיכאל, ומוריס הרליהי, ויקטור לוצ׳נקו, מארק מוייר
|מבני נתונים דינאמיים חסרי נעילות
|-
|2023
|מיכאל בן-אור, שפי גולדווסר, אבי ויגדרזון, דויד צ׳אום, קלאוד קרפו, איוון דמגרד, טל רבין
|פיתוח חישוב בטוח עם בטיחות מבוססת תורת האינפורמציה
|}

== קישורים חיצוניים ==
* 
* [http://www.podc.org/dijkstra/ Edsger W. Dijkstra Prize in Distributed Computing] באתר PODC

*
דייקסטרה
פאוול שטפאן

פאוול שטפאן (בצ'כית: Pavel Štěpán; 28 במאי 1925 בברנו – 30 בספטמבר 1998 בפראג) היה פסנתרן צ'כי, בר-סמכא בפרשנות יצירות הפסנתר של יוזף סוק וויטיסלאב נובאק והקונצ'רטי לפסנתר של מוצרט. שטפאן נחשב תמיד לבעל אינטליגנציה יוצאת מגדר הרגיל, סגנון נגינה מעולה ומוזיקליות עמוקה.

== ביוגרפיה ==
הקריירה של פאוול שטפאן נקשרת למסורת המוזיקלית של משפחתו: הוא היה נכדו של פרופסור וילם קורץ, פסנתרן ומורה בעל-שם לפסנתר, ובנם של הפסנתרנית הווירטואוזית והמורה לפסנתר אילונה שטפאנובה-קורצובה והמוזיקולוג-פסנתרן ואצלב שטפאן. משפחתו עמדה בקשרי קרבה עם המלחין יוזף סוק ושטפאן קיבל הנחיות לפרשנות יצירות הפסנתר של סוק מן המלחין עצמו.

הופעתו הראשונה של פאבל שטפאן בפומבי התקיימה כשהיה בן שש-עשרה. כעבור שנתיים הופיע לראשונה עם התזמורת הפילהרמונית הצ'כית בנגינת הקונצ'רטו לפסנתר מס' 24 בדו מינור, ק.491 של מוצרט, בניצוח רפאל קובליק. הרפרטואר של שטפאן כלל גם יצירות של באך, בטהובן, שוברט, ברהמס, דביסי ופרוקופייב, ובכולם באו לביטוי הטכניקה המעודנת והמבע הלירי שלו. לעצים קרובות כלל מוזיקה צ'כית ברפרטואר שלו ומדי פעם ניגן חמישיות מאת שומאן ודבוז'אק עם רביעיית סמטאנה. בשנת 1961 החל ללמד באקדמיה לאמנויות הבמה של פראג ובסמינרים בארצות אחרות. הוא הרבה להופיע בארצות אירופה ונחל שם הצלחה רבה.

ב-1971 וב-1982 קיבל את פרס פלטנור הווינאי (Wiener Flötenuhr) על הקלטת השנה המצטיינת ליצירה של מוצרט וב-1978 קיבל הביצוע שלו למכלול יצירות הפסנתר של יוזף סוק את פרס "תקליט הזהב" של חברת סופראפון להקלטה המצטיינת של השנה.

== מבחר הקלטות == 
* וולפגנג אמדאוס מוצרט: קונצ'רטו לפסנתר מס' 23 בלה מז'ור ק. 488, מנצח זדנייק מאצאל, הפילהרמונית הצ'כית, פרס פלטנור הווינאי 1971
* וולפגנג אמדאוס מוצרט: קונצ'רטו לפסנתר מס' 27 בסי מז'ור ק. 595, מנצח זדנייק מאצאל, הפילהרמונית הצ'כית, פרס פלטנור הווינאי 1971
* וולפגנג אמדאוס מוצרט: קונצ'רטו לפסנתר מס' 24 בדו מינור ק. 491, מנצח ואצלב נוימן, הפילהרמונית הצ'כית, פרס פלטנור הווינאי 1982
* וולפגנג אמדאוס מוצרט: רונדו ברה מז'ור ק. 382, מנצח ואצלב נוימן, הפילהרמונית של צ'כיה, פרס פלטנור הווינאי 1982

== קישורים חיצוניים ==

==הערות שוליים==

קטגוריה:פסנתרנים צ'כים
קטגוריה:ילידי 1925
קטגוריה:נפטרים ב-1998
לוס בנדולרוס

לוס בנדולרוס (באנגלית: Los Bandoleros, בתרגום מספרדית לעברית: השודדים) הוא סרט קצר משנת 2009 שנכתב, הופק ובוים על ידי וין דיזל. בסרט מככבים דיזל בעצמו, מישל רודריגז, סונג קאנג, טגו קלדרון, דון עומר ומירתה מישל. השחקנים בסרט מגלמים את התפקידים שגילמו בסדרת סרטי "מהיר ועצבני". הסרט מציג את האירועים שהובילו לשוד משאית הנפט בתחילת הסרט הרביעי בסדרה. הסרט הקצר נכלל כבונוס ב-Blu-ray ובמהדורת DVD מיוחדת שיצאה בארצות הברית ב-28 ביולי 2009. הוא הוקרן בפסטיבל לוס אנג'לס לסרטים קצרים והוצע להורדה בחינם ב-iTunes.

== עלילה ==
ליאו טגו נמצא בכלא של הרפובליקה הדומיניקנית, ומסית את האסירים נגד תאגידי הדלק שדואגים שלא יצאו דגמים של מכוניות חשמליות ומתחילים מלחמות בשביל נפט. באותו הזמן, ברחובות, עומר סנטוס משוחח עם איש זקן שלא הצליח למצוא מספיק דלק. האן סיאול-הו מגיע לרפובליקה הדומיניקנית ונאסף משדה התעופה על ידי קארה מירתה ומאלו. הם מסיעים אותו בחזרה לבית של סנטוס, שם הדודה שלו, רוביה, נאבקת עם עליית המחירים בגלל עליית מחירי הדלק ודומיניק טורטו עובד על המכונית שלו. לאחר מכן כל הקבוצה אוכלים ביחד ארוחה עם המשפחה. לאחר שליאו בורח מהכלא, הם פונים למועדון, שם האן וקארה מפלרטטים, בעוד שדומיניק נפגש עם פוליטיקאי מקומי בשם אלביס, אשר מיידע אותו על הזדמנות לחטוף משלוח של בנזין. בזמן שהם נחים במועדון לאחר מכן, דומיניק מופתע מהגעתה של לטישיה אורטיז, אשר עקבה אחריו ממקסיקו. השניים נוהגים יחד אל החוף, שם הם מציתים מחדש את מערכת היחסים שלהם.

== שחקנים ==
* וין דיזל - דומיניק טורטו
* טגו קלדרון - ליאו טגו
* דון עומר - עומר סנטוס
* סונג קאנג - האן סיאול-הו
* מירתה מישל - קארה מירתה
* פ. ולנטינו מוראלס - מאלו
* אדריאה קרסיקו - רוביה
* חואן פרננדז - אלביס
* מישל רודריגז - לטישיה אורטיז

== קישורים חיצוניים ==

== הערות שוליים ==

קטגוריה:סרטי פעולה אמריקאיים
קטגוריה:מהיר ועצבני
קטגוריה:סרטי 2009
קטגוריה:סרטי אולפני יוניברסל
קטגוריה:סרטים באנגלית
קטגוריה:סרטים בספרדית
קטגוריה:סרטים קצרים
קטגוריה:סרטי מרוצי מכוניות
1885 במדע

==אסטרונומיה==
* 20 באוגוסט – ארנסט הרטוויג גילה את S Andromedae, סופרנובה ראשונה שהתגלתה מחוץ לשביל החלב.

==ביולוגיה==
* גילוי Plasmodium, טפיל שהוא בין הגורמים העיקריים למלריה.
* גילוי Escherichia coli, החיידק החי במעי וחיוני לעיכול תקין.

==טכנולוגיה==
* 3 באפריל – גוטליב דיימלר מקבל פטנט על מנוע בעל בוכנה בודדת.
* סתיו – קרל בנץ מקבל פטנט על ייצור מכונית.
* גוטליב דיימלר ווילהלם מאייבך ייצור אופנוע ראשון.
* ייצרו מערבל מזון חשמלי ראשון.
* בשיקגו הסתיימה בנייה של גורד שחקים ראשון. הוא היה בעל 10 קומות בלבד.

==רפואה==
* 6 ביולי – לואי פסטר מבצע חיסון ראשון נגד כלבת.
* תיאור ראשון של תסמונת טורט

==נולדו==
* 2 ביוני – האנס קרויצפלד, נוירולוג גרמני (נפטר ב--1964)
* 1 באוגוסט – ג'ורג' דה הוושי, כימאי הונגרי, חתן פרס נובל (נפטר ב-1966)
* 7 באוקטובר – נילס בוהר, פיזיקאי דני, חתן פרס נובל (נפטר ב-1962)
* 23 באוקטובר – יאן כוראלסקי, כימאי פולני (נפטר ב-1953)
* 9 בנובמבר – הרמן ואיל, מתמטיקאי גרמני (נפטר ב-1955)
* 2 בדצמבר – ג'ורג' מינו, רופא אמריקאי, חתן פרס נובל (נפטר ב-1950)

==נפטרו==
* 13 במאי – פרידריך הנלה, פיזיולוג גרמני (נולד ב-1809)
* 29 ביולי – הנרי מילן אדוארדס, זואולוג צרפתי (נולד ב-1800)
* 26 בנובמבר – תומאס אנדיוס, כימיכאי אירי (נולד ב-1813)

==קישורים חיצוניים==

*
שי כרמלי פולק

שי כרמלי פולק (נולד ב-28 במאי 1968) הוא במאי, תסריטאי ויוצר טלוויזיה וקולנוע ישראלי.

== ביוגרפיה ==

פולק יצר בשנת 1999 את הסדרה "זבנג!", המבוססת על הספר "זבנג!". בשנת 2006 יצר וביים את הסרט "בילעין חביבתי". ב-2009 ביים את הסדרה הקומית לילדים "האחים דה גמה". פולק ביים את העונה הראשונה וחלקים מן העונה השנייה של סדרת הטלוויזיה לילדים "מיקמק" בשנים 2011-2012; כן כתב כמה מפרקי הסדרה ואת שיר הפתיחה שלה. ביים גם את הסרט "המסע לכוכב המינימיקים".

לפולק תואר ראשון מהחוג לקולנוע וטלוויזיה באוניברסיטת תל אביב. אביו הוא השחקן והבמאי יוסי פולק ואחיו הצעיר הוא השחקן אבשלום פולק.

== קישורים חיצוניים ==

* 

קטגוריה:תסריטאים ישראלים
קטגוריה:במאי קולנוע ישראלים
קטגוריה:במאי טלוויזיה ישראלים
קטגוריה:בוגרי החוג לקולנוע וטלוויזיה באוניברסיטת תל אביב
קטגוריה:ישראלים שנולדו ב-1968
1886 במדע

==טכנולוגיה==
* 20 במרץ – ויליאם סטנלי מפעיל מערכת זרם חילופין מלאה שכוללת גנרטור, שנאי וקווי הולכת חשמל. המערכת נוצלה לתאורת רחוב בעיר Great Barrington שבמסצ'וסטס.
* 3 ביולי – הפעלת מכונת דפוס מסוג "לינוטיף" ראשונה במערכת New-York Tribune.
* 9 ביולי – צ'ארלס מרטין הול קיבל פטנט של ייצור אלומיניום על ידי אלקטרוליזה.
* גוטליב דיימלר סיים בניית סירת מנוע ראשונה.
* ייצור מאוורר חשמלי ראשון.

==רפואה==
* תיאור של מחלת שארקו-מארי-טות על ידי ז'אן-מרטן שארקו

==נולדו==
* 7 במרץ – ג'פרי טיילור, מתמטיקאי בריטי (נפטר ב-1975)
* 26 בספטמבר – ארצ'יבלד היל, פיזיולוג בריטי, חתן פרס נובל (נפטר ב-1977)
* 20 בנובמבר – קרל פון פריש, ביולוג אוסטרי חתן פרס נובל (נפטר ב-1982)

==נפטרו==
* 1 ביולי – אוטו וילהלם הרמן פון אביך, גאולוג גרמני (נולד ב-1806)
* 17 באוגוסט – אלכסנדר בוטלרוב, כימאי רוסי (נולד ב-1828)
* 14 בנובמבר – אלכסנדר שנקורטוע, גאולוג צרפתי (נולד ב-1820)
* 26 בדצמבר – תאודור פון אופולצר, אסטרונום אוסטרי (נולד ב-1841)

==קישורים חיצוניים==

*
גולן פולק

זה גולן פּוֹלַק (נולד ב-10 בספטמבר 1991) הוא ג'ודוקא עבר ישראלי ומאמן בנבחרת הגברים של ישראל בג'ודו, בעל מדליית ארד באליפות העולם (אסטנה 2015), פעמיים ספורטאי אולימפי, אלוף המכביה במשקל של עד 66 ק"ג ובעל מדליות רבות בטורנירי מאסטרס, גראנד סלאם וגראנד פרי.

==ביוגרפיה==
פולק התחיל את דרכו אצל המאמן אורן בן ארצי. הוא התחרה לראשונה בתחרות בינלאומית באליפות אירופה לקדטים (עד גיל 17) שנערכה במישקולץ בשנת 2006. הוא התחרה אז בקטגוריית המשקל של עד 55 ק"ג, וסיים במקום החמישי. בשנת 2007 שחזר הישג זה באליפות אירופה לקדטים שנערכה בוולטה, הפעם בקטגוריית המשקל של עד 60 ק"ג. כן זכה באותה שנה במדליית ארד בפסטיבל האולימפי האירופי לנוער שנערך בבלגרד.

בשנת 2008 החל להתחרות גם בתחרויות בוגרים, בקטגוריית המשקל - עד 66 ק"ג. באליפות ישראל שנערכה באותה שנה זכה במדליית הארד. בשנת 2009 זכה במדליית הזהב במכביה, ובהמשך השנה סיים במקום החמישי באליפות העולם עד גיל 20 שנערכה בפריז, וכן זכה לראשונה באליפות ישראל, והוא בן 18 בלבד.

בשנת 2010 סיים במקום השביעי באליפות אירופה עד גיל 20 שנערכה בסמוקוב. באליפות ישראל שנערכה בשנת 2011 התחרה בקטגוריית המשקל של עד 73 ק"ג, וזכה במדליית הארד. במהלך התקופה שלאחר מכן רשם מספר הישגים בתחרויות בסבב גביע העולם: מדליית זהב בטאלין (יוני 2011), מדליית ארד בטביליסי (ינואר 2012), מדליית כסף במדריד (יוני 2012) ומדליית ארד בליסבון (יוני 2012).

ועדת החריגים של היחידה לספורט הישגי המליצה לאפשר את השתתפותו של פולק באולימפיאדת לונדון (2012), אף שלא השיג את הקריטריון האולימפי הישראלי המחמיר. במשחקים האולימפיים הפסיד פולק בסיבוב הראשון לצרפתי דויד לרוז.

לאחר המשחקים האולימפיים התחרה באליפות ישראל, שוב בקטגוריית המשקל של עד 73 ק"ג, וזכה במדליית הכסף, לאחר שהפסיד בגמר לוואדים גושין. בהמשך, שב להתחרות בקטגוריית המשקל של עד 66 ק"ג בתחרויות הגראנד-פרי. במסגרת זו, זכה בראשית 2013 במדליית ארד בדיסלדורף ובמדליית כסף בסמסון. באליפות אירופה שנערכה באותה שנה בבודפשט, הודח בסיבוב השני. פולק רשם את הישג השיא שלו בבוגרים כאשר זכה במדליית הארד בטורניר המאסטרס שנערך ברוסיה.

בדצמבר 2014 זכה במדליית כסף בתחרות הגרנד סלאם בטוקיו.

באוגוסט 2015 זכה במדליית ארד באליפות העולם בג'ודו שנערכה באסטנה שבקזחסטן כאשר בדרך גבר על המדורג ראשון בעולם במשקלו.

באולימפיאדת ריו דה ז'ניירו הודח בסיבוב הראשון. ב-19 באוקטובר 2018, לאחר פציעות רבות במהלך הקריירה, הודיע פולק על פרישה מג'ודו בגיל 27.

לאחר פרישתו החל לאמן בנבחרת ישראל את נבחרת הקדטים,לאחר מכן את הנבחרת הג׳וניור ובמקביל אימן את פיטר פלצ׳יק וים וולצ׳ק בהכנות לאולימפיאדת פריז 2024

נשוי למור פולק ולהם שלושה ילדים 
==קישורים חיצוניים==

* [https://www.judoinside.com/judoka/42912/Golan_Pollack/judo-career גולן פולק] באתר Judo Inside 
* 
* 
* 
* 

==הערות שוליים==

קטגוריה:ג'ודוקא ישראלים
קטגוריה:ספורטאים אולימפיים ישראלים
קטגוריה:אלופי המכביה: ג'ודוקא
קטגוריה:משתתפים ישראלים באולימפיאדת ריו דה ז'ניירו (2016)
קטגוריה:משתתפים ישראלים באולימפיאדת לונדון (2012)
קטגוריה:ג'ודוקא באולימפיאדת לונדון (2012)
קטגוריה:ג'ודוקא באולימפיאדת ריו דה ז'ניירו (2016)
קטגוריה:ישראלים שנולדו ב-1991
הקונגרס הלאומי העממי

הקונגרס הלאומי העממי הסיני (בסינית: 全国人民代表大会) הוא הפרלמנט החד-ביתי של הרפובליקה העממית של סין. מקום מושבו של הפרלמנט הסיני בהיכל הגדול של העם בבייג'ינג. בקונגרס העם הלאומי חברים 2,987 צירים, מה שהופך אותו לפרלמנט הגדול בעולם. הקונגרס נבחר אחת לחמש שנים. קונגרס העם מתכנס ביחד עם הוועידה הפוליטית העממית המייעצת שחבריה מייצגים קבוצות מוגדרות שונות בחברה הסינית. לצבא השחרור העממי (הצבא הסיני) יש ייצוג שנע בין 4% (1964) ל-17% (1975) מכלל הצירים, אך משנת 1978 הוא שומר על ייצוג של בערך 9% מכלל הצירים. כיום יש לצבא כ-268 צירים, וזו הקבוצה הגדולה ביותר בקונגרס (אחריה יש את הנציגות ממחוז שאנדונג הכוללת כ-175 צירים).

==כוח וסמכויות==
החוקה של סין מעניקה לקונגרס העם הלאומי סמכויות רשמיות משמעותיות של חקיקה, פיקוח על פעילות הממשלה ובחירת בעלי תפקידים בכירים. עם זאת, בפועל נחשב הוא נחשב כ"בובה" של המפלגה הקומוניסטית הסינית, ומכיוון שהקונגרס מתכנס רק פעם בשנה ובדרך כלל מאציל את סמכויותיו החקיקתיות לוועדה המתמדת שלו, ניתן אפילו לתארו כחבר אלקטורים הבוחר את הנשיא ואת הרשות המחוקקת ותו לא.

== גודל הקונגרס ==
{| class="wikitable"
!מספר הקונגרס
!שנה
!מספר נציגים
|-
|1
|1954
|1,226
|-
|2
|1959
|1,226
|-
|3
|1964
|3,040
|-
|4
|1975
|2,885
|-
|5
|1978
|3,497
|-
|6
|1983
|2,978
|-
|7
|1988
|2,978
|-
|8
|1993
|2,978
|-
|9
|1998
|2,979
|-
|10
|2003
|2,985
|-
|11
|2008
|2,987
|-
|12
|2013
|2,987
|-
|13
|2017
|2,980
|-
|14
|2022
|2,977
|}

== ראו גם ==
* אספת העם העליונה
* הסובייט העליון
* בתי מחוקקים לפי מדינה

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
סין
קטגוריה:הרפובליקה העממית של סין: פוליטיקה
סין
המוסד לבוררות מוסכמת בשירות הציבורי

המוסד ליחסי עבודה בשירות הציבורי שכונה בעבר המוסד לבוררות מוסכמת בשירות הציבורי, הוא מוסד ציבורי לבוררות והחל משנת 2023 גם לגישור, שהוקם בשנת 1977 כדי להתמודד עם גל השביתות שהתחולל במגזר הציבורי בישראל באותה תקופה. ממשלת ישראל בראשות יצחק רבין וההסתדרות הכללית בראשות ירוחם משל חיפשו פתרון מוסכם לבוררות באמצעות מוסד עליון בלתי תלוי, שייתן הזדמנות שווה לכל הצדדים, ויסייע לפתרון מהיר של סכסוכי עבודה.

בראשות המוסד עמדו השופט העליון בדימוס צבי ברנזון, לאחר פרישתו מילאו את מקומו מרדכי ביבי, עו"ד משה בן זאב, נחמן אורי ועו"ד שלמה גוברמן, 
מפברואר 2020 משמש עו״ד חיים קלוגמן כממלא מקום ראש המוסד.
הצורה המשפטית שניתנה למוסד היא של הסכם קיבוצי בין הממשלה וההסתדרות, שאליו יכול להצטרף כל מעסיק אחר בשירות הציבורי, שיחתום על ההסכם או שיודיע בכתב את רצונו להצטרף להסכם.
במשך הזמן, מאז הוקם המוסד, הצטרפו להסכם מעסיקים ציבוריים כמו: המוסדות הלאומיים, אוניברסיטאות, 
רשות הנמלים בישראל, קופת חולים של ההסתדרות (קופ"ח כללית), רשות שדות התעופה בישראל, אורט ישראל ומקורות חברת מים בע"מ.
משנת 1994 כיהנו במוסד חברי המוסד הבאים:
עו"ד נחמן אורי, עו"ד משה בן-זאב, זאב אורן, יואל אלוני, מרדכי ביבי, עו"ד אברהם כהן, פרופסור אברהם פרידמן, חיים קלוגמן ועו"ד יורם שחל.
עד כה פרסם המוסד שבעה כרכים עם עשרות פסקי בוררות שפתרו סכסוכי עבודה בעיקר בין נציגי הסתדרות במוסדות ממשלתיים ובין משרד האוצר.

==קישורים חיצוניים==
* 
* קרן פינקלשטיין, [https://web.archive.org/web/20040408055804/http://www.iasps.org/pdf/wa251p3740910.pdf פתרון לשביתות במגזר הציבורי - שימוש יעיל במוסד לבוררות מוסכמת], המכון ללימודים אסטרטגיים ופוליטיים מתקדמים, מחקר מדיניות מס' 55, יוני 2003

==הערות שוליים==

קטגוריה:יחסי עבודה בישראל
קטגוריה:ישראל: דיני עבודה
קטגוריה:בוררות
שרה קיסנר

שרה קיסנר (נולדה בשנת 1958) היא סופרת חרדית.

==ביוגרפיה==
נולדה בבני ברק ליצחק וטובה שטיין. אחותה היא הסופרת לאה פריד. שתי האחיות הפיקו כצוות קלטות רבות לילדים המכילות סיפורים ושירים. כמו כן הופיעו במופעים שכללו סיפורים ותיאורי הווי הומוריסטיים מחיי המשפחה החרדית.

קיסנר עורכת את עיתון הילדים של יתד נאמן יתד שלנו, ומפרסמת את סיפוריה בבמות שונות.

נשואה לצבי יהודה קיסנר, מתגוררת ברחובות.

==ספריה==
* הקוץ בשושן העמק : תעלומה בירושלים, הוצאת זרקור, 1985
* ילדי שושן העמק בפרשת חבלי הקליטה, הוצאת זרקור
* שיחות עם נעמי, 1986
* הבית שעל הגבעה, הוצאת משה אברמוביץ, 1994
* מסתורין בעכו, 1996
* סתם שמונה מסתם שכונה: במסתרי גן השעשועים, הוצאת ליאור שרף, 2000
* צופן ממעמקים, הוצאת יפה נוף, 2006
* נאות מדבר, הוצאת יפה נוף, 2006
* חבורת האמיצים - בתעלומת המחסן הנטוש, הוצאת יפה נוף 2006
* חבורת האמיצים - בתעלומת החפצים הנעלמים הוצאת יפה נוף, בשנת 2006
* בטבעת זו, 2008
* ליקר שוקולד
* נדנדה
* תעלומה בחדר שבע, הוצאת עולם הספר התורני,
* עיירה בצד הדרך, הוצאת אורה
* מבצע לונדון, 1998
* כאילו הכל בסדר, הוצאת זרקור
* יחזקאל
* האגוז
* הנערה בעלת המזוודה הכחולה, הוצאת עולם הספר התורני
* הפקדון, הוצאת זרקור

==קלטות==
הופקו בשיתוף עם אחותה לאה פריד.

== קישורים חיצוניים ==
* 
* [https://www.hidabroot.org/article/1176678 ראיון עם הסופרת שרה קיסנר], באתר הידברות, 23 בדצמבר 2022

קטגוריה:סגל זרקור
קטגוריה:סופרות חרדיות ישראליות
קטגוריה:סופרים חרדים ישראלים
קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:סופרות ישראליות
קטגוריה:סופרים ישראלים
קטגוריה:ישראליות שנולדו ב-1958
קטגוריה:ישראלים שנולדו ב-1958
עיצור שיני, חוכך, קולי

עיצור שיני, חוכך, קולי הוא צליל עיצורי המצוי בחלק מהשפות המדוברות. סימן ה-IPA לעיצור הוא Ð לטינית קטנה /ð/, ובמערכת X-SAMPA הוא נכתב כ-<tt>D</tt>. זהו צלילה הישן של <big>דל"ת רפה</big>, וניתן היה לשמוע אותו בהגיות העברית המקראית והטברנית במילה כגון אדוני קובץ:Athonai.ogg. זהו צליל האות הערבית <big>ذ</big>, וצליל הדיגראף Th בשפה האנגלית במילה כגון That. עיצור זה היה קיים בפרוטו-שמית והיה אחד הצלילים של האות זי"ן. ניתן היה לשמוע אותו בפרוטו-שמית במילים זְאֵב, זְבוּב, זָבַח, זְרוֹעַ, זָקָן, זָכָר, זָכַר, זָנָב, זָהָב.

==התרחשות==
{| class=wikitable style=text-align:center;
! שפה !! מילה !! IPA !! משמעות
|-
| אנגלית 
| there 
| [ðer] 
| 'שם'
|-
| עברית 
| אדונָי 
| [ʔăðonaj] 
| 'אדוני' 
| בהגיית עולי תימן ועיראק
|-
| ערבית 
| ذهب
| [ðahab] 
| 'זהב' 
|}

==מגוון==
{| class=wikitable style=text-align:center;
|-
! תו אפ"ב (IPA) !! תיאור !! להקשבה
|-
| style="font-size:20px" | ð
| ð "נקייה"
| (נמצא בצד שמאל בתחתית תיבת העיצור)
|-
| style="font-size:20px" | ðʰ
| ð מנושפת
|-
| style="font-size:20px" | ðʲ
| ð מחונככת
|-
| style="font-size:20px" | ðʷ
| ð משופתת
| קובץ:Labialized_voiced_dental_fricative.ogg
|-
| style="font-size:20px" | ⁿð 
| ð "קדם אפית" 
|-
| style="font-size:20px" | ðˤ
| ð מלועלעת
| קובץ:Voiced_pharyngealized_dental_fricative.ogg
|}

===עיצור שיני מלועלע, חוכך, קולי [ðˤ]===
עיצור שיני מלועלע, חוכך, קולי הוא צליל עיצורי המצוי במספר שפות מדוברות. סימן ה-IPA לעיצור הוא /ðˤ/. זהו צליל האות הערבית <big>ظ</big>. 

{| class=wikitable style=text-align:center;
! שפה !! מילה !! IPA !! משמעות
|-
| ערבית 
| ظواهر 
| [ðˤawaːhir] 
| 'תופעות'
|}

==ראו גם==

שיני, חוכך, קולי
שלומי גרטנר

שלומי גֶרטְנֶר (נהגה: "שלוֹימי", באנגלית: Shloime Gertner; נולד בשנת ה'תש"ם, 1980) הוא זמר חרדי חסידי המתגורר באנגליה.

==ביוגרפיה==
נולד בשכונת הנדון שבצפון מערב לונדון. כילד שר במקהלות ילדים בלונדון, בנערותו התחנך בישיבת ויז'ניץ בבני ברק. לאחר נישואיו שב ללונדון.

בשנת 2007 הוציא את אלבומו הראשון "ניסים",<ref></ref> מתוכו התפרסמו השירים "ניסים", "קודש", ו-"מלכהל'ה" שהלחין יוסי גרין ובוצע לבתו של גרטנר שנולדה עם מום רפואי. בשנת 2010 הוציא לאור את האלבום "עשה עשה",<ref></ref><ref></ref> מתוכו התפרסמו השירים "עשה עשה" ו-"happy birthday". באוקטובר 2012 הוציא את אלבומו השלישי - "והתקין".<ref></ref> בשנת 2013 הוציא אלבומו הרביעי "Imagine" (תאר לעצמך), העוסק ברובו במשיח ובגאולה.<ref></ref><ref></ref>

גרטנר מופיע רבות בישראל ובארצות הברית. הופיע מספר פעמים במופע האסק, הקונצרט השנתי היוקרתי של המוזיקה החסידית.<ref></ref>

ב-2019 השתתף כשופט אורח בשלב הגמר של תוכנית הריאלטי הקול הבא, ששודר מבנייני האומה.<ref></ref>

בסוכות תש"פ (2020) הופיע במופע סוכות בנייני האומה ואירח את הזמרים ארי היל, נפתלי קמפה ויונתן רזאל.<ref></ref> מהופעה זו יצא אלבום DVD בשם "שלוימי גרטנר בירושלים".<ref></ref>

==דיסקוגרפיה==
===אלבומים===
* ניסים - (2007)
* עשה עשה - (2010)
* והתקין - (2011)
* Imagine Up - (תאר לעצמך) - (2013)
* דוד ושלמה - (2014)
* מנחה - (2016)
* Serenity - (רוגע) - (2018)
* יהללו - (2019)
* שלומי גרטנר בירושלים LIVE
* ויזניצא אינדערהיים - (2022)

===השתתפות באלבומים===
* מונה 7 - הכל לטובה, מונה רוזנבלום, 2017
* Journeys 5, אייבי רוטנברג, 2022

===סינגלים===

* המים שטפונו - עם שלום פרץ, לחן של אלי קליין ואיצי ברי, 2018
* רבי אלימלך - לחן של יונה ליפשיץ, עיבוד של אלי קליין ואיצי ברי, 2020
* ותתן לנו חיים - לחן של פינקי ובר, 2021
* מחרוזת ירושלים - עם ארי היל, 2021

==קישורים חיצוניים==
* 

* [http://www.bhol.co.il/Article.aspx?id=15669 ריאיון עם שלומי גרטנר], באתר בחדרי חרדים
* [http://tarbut.moreshet.co.il/web/drashot/drashot2.asp?id=5563&kod=1200&kategory=1200 "ניסים" / שלומי גרטנר - מיכל קורן], ביקורת באתר מורשת
* [https://web.archive.org/web/20110307133304/http://www.chasidinews.com/3525/פרחי-מיאמי-שלומי-גרטנר-ופרוז.html מיאמי, שלומי גרטנר ופרוז עשו שמח בברוקלין קולג'!], באתר חסידיניוז
* [http://old2.ih.chabad.info/#!g=1&url=article&id=78927 הזמר שלומי גרטנר עם דיסק ציפייה לגאולה] באתר חב"ד אינפו 

== הערות שוליים ==

קטגוריה:זמרים חסידיים
קטגוריה:חסידי ויז'ניץ
קטגוריה:יהודים בריטים
קטגוריה:בוגרי ישיבת בית ישראל ודמשק אליעזר
קטגוריה:ישראלים שנולדו ב-1980
קטגוריה:שופטי הקול הבא
סטיילופון

סטיילופון
הסטיילופון (באנגלית: Stylophone) הוא כלי-נגינה אלקטרוני מיניאטורי. הסטיילופון מורכב מסינטיסייזר אנלוגי המופעל באמצעות עט המחובר אליו, ומכאן גם שמו ("stylus" באנגלית שפירושו "עט" ו-"phone" שפירושו ביוונית "קול"). 

כלי-נגינה זה בנוי ממקלדת העשויה מתכת, והנגינה מתבצעת באמצעות מגע בה עם עט שבקצהו ראש מתכת. הפקת הצליל חלה בעת מגע העט במקלדת ונוצרת כתוצאה מסגירת מעגל חשמלי. יתר המתגים בסטיילופון מיועדים להפעלת המכשיר וכיבויו, להפעלת אפקט ויברטו (מתגים בקדמת המכשיר) ולשליטה בגובה הצליל המופק (תדר). הסטיילופון זול יחסית, קל לנשיאה ומופעל באמצעות סוללות.

== קישורים חיצוניים ==

קטגוריה:כלי נגינה אלקטרוניים
קטגוריה:כלי מקלדת
אלויס, יורש העצר של ליכטנשטיין

אַלוֹיס פיליפ מריה, עוצר ליכטנשטיין, רוזן ריטברג (בגרמנית: Erbprinz Alois Philipp Maria von und zu Liechtenstein, Graf zu Rietberg; נולד ב-11 ביוני 1968), הוא יורש העצר והעוצר של נסיכות ליכטנשטיין.

==ביוגרפיה==
אלויס נולד ב-11 ביוני 1968, להנס אדם השני, נסיך ליכטנשטיין, והוא עתיד לרשת את תפקידו לאחר מותו. אמו היא מריה נסיכת ליכטנשטיין, בתם של פרדיננד קרל קינסקי, רוזן וצ'יניץ וטטאו והנרייטה קרולינה, רוזנת לדבור-ויכלן. אלויס נשוי מאז 1993 לסופיה, דוכסית בבוואריה, בתם של הנסיך מקס, דוכס בבוואריה והנסיכה אליזבת, דוכסית בבוואריה, ואב לארבעה ילדים. אשתו היא יורשת עתידית של סדר הירושה היעקוביטי ובנם הבכור צפוי לרשת את אימו בסדר ירושה זה ואת אביו כשליט ליכטנשטיין.

אלויס למד בבית ספר תיכון בוואדוץ בירת ליכטנשטיין, ולאחר מכן באקדמיה הצבאית המלכותית בבריטניה. שירת במשך שישה חודשים במשמר קולדסטרים של הצבא הבריטי בהונג קונג ובלונדון. בשנת 1993 סיים תואר שני בתורת המשפט באוניברסיטת זלצבורג. בשנת 1996 חזר לוואדוץ והחל להיות מעורב בניהול כלכלי של עסקי אביו ובתהליכי קבלת ההחלטות הפוליטיות במדינה. כן כיהן במספר תפקידים ייצוגיים. בהמשך העביר אליו אביו את האחריות לניהול כלל ענייני הממשל היומיומיים בנסיכות. הוא מונה לעוצר ב-15 באוגוסט 2004.

==משפחתו==
ב-3 ביולי 1993 התחתן אלויס עם סופיה, דוכסית בבוואריה, בתם של הנסיך מקס, דוכס בבוואריה והנסיכה אליזבת, דוכסית בבוואריה, ממנה נולדו לו 4 ילדים:
* יוזף ונצל, נסיך ליכטנשטיין (נולד ב-1995)
* מריה קרולינה, נסיכת ליכטנשטיין (נולדה ב-1996)
* גאורג אנטוניוס, נסיך ליכטנשטיין (נולדה ב-1999)
* ניקולאוס סבסטיאן, נסיך ליכטנשטיין (נולד ב-2000)

== אילן יוחסין ==

==קישורים חיצוניים==

* [https://web.archive.org/web/20120621054336/http://www.fuerstenhaus.li/en/fuerstenhaus/fuerstliche_familie/erbprinz_alois.html אלויס, עוצר ליכטנשטיין], באתר הרשמי של הנסיכות
* 

קטגוריה:ערכים שבהם תבנית בריטניקה אינה מתאימה
קטגוריה:יורשי עצר
קטגוריה:בית ליכטנשטיין
קטגוריה:בוגרי האקדמיה הצבאית המלכותית בסנדהרסט
קטגוריה:עוצרים
קטגוריה:ילידי 1968
אלויס, נסיך ליכטנשטיין

אלויס, נסיך ליכטנשטיין (גרמנית: Alois von Liechtenstein, 17 ביוני 1869 - 16 במרץ 1955), היה אביו של פרנץ יוזף השני, נסיך ליכטנשטיין.

== קורות חיים ==
אלויס נולד ב-17 ביוני 1869 בהולנג, לאלפרד, נסיך ליכטנשטיין והנרייטה, נסיכת ליכטנשטיין, בתם של אלויס השני, נסיך ליכטנשטיין ופרנציסקה קינסקי, רוזנת וצ'יניץ וטטאו. בצעירותו שירת אלויס בצבא האוסטרו-הונגרי ברגימנט האולאנים ה-12, והגיע לדרגת אוברסט לוטננט.

ב-20 באפריל 1903 התחתן אלויס עם בווינה אליזבת אמליה, ארכידוכסית אוסטריה, בתם של קרל לודוויג, ארכידוכס אוסטריה ומריה תרזה, נסיכת פורטוגל, לאחר שקיבל אזרחות אוסטרית מפרנץ יוזף, קיסר אוסטריה.

ב-26 בפברואר 1923 ויתרו אלויס ואחיו על זכות הירושה של נסיכות ליכטנשטיין, ומכיוון שלאחיו הגדולים לא היו בנים, הפך בנו של אלויס - פרנץ יוזף לנסיך הכתר. בשנת 1938 מת דודו פרנץ הראשון, נסיך ליכטנשטיין ללא ילדים, ובנו של אלויס - פרנץ יוזף עלה לשלטון במקומו.

אלויס היה חבר האקדמיה למדעים ואמנויות, ואף קיבל את התואר אביר מסדר גיזת הזהב. בשנת 1944 עבר אלויס מטירת ולקה לוסיני שבמוראביה לטירת ואדוץ שבליכטנשטיין, שם התגורר עד למותו ב-16 במרץ 1955.

==משפחתו==
אלויס ואשתו אליזבת אמליה
ב-20 באפריל 1903 התחתן אלויס עם אליזבת אמליה, ארכידוכסית אוסטריה, בתם של קרל לודוויג, ארכידוכס אוסטריה ומריה תרזה, נסיכת פורטוגל, ממנה נולדו לו 8 ילדים:
* פרנץ יוזף השני, נסיך ליכטנשטיין (1906–1989)
* מריה תרזה, נסיכת ליכטנשטיין (1908–1973), התחתנה עם ארתור, רוזן שטראכוויץ פון גרוס-צאושה וקאמינץ
* קרל אלפרד, נסיך ליכטנשטיין (1910–1985)
* גאורג הרטמן, נסיך ליכטנשטיין (1911–1998)
* אולריך, נסיך ליכטנשטיין (1913–1978)
* מריה הנרייטה, נסיכת ליכטנשטיין (1914–2011), התחתנה עם פטר, רוזן פון אלץ לבית פאוסט פון שטרומברג
* אלויס, נסיך ליכטנשטיין (1917–1967)
* היינריך, נסיך ליכטנשטיין (1920–1993)

==אילן יוחסין==

==קישורים חיצוניים==

* 

קטגוריה:בית ליכטנשטיין
קטגוריה:ילידי 1869

קטגוריה:נפטרים ב-1955
לאה מיזל

לֵאָה מַיְזֶל (נולדה בשנת תשכ"א, 1961) היא עיתונאית וסאטיריקנית חרדית. ידועה בשם העט עליזה, שבו כתבה במשך שנים במוסף הנשים של עיתון "משפחה", "בתוך המשפחה".

==ביוגרפיה==
נולדה בירושלים לרב אריה פינקל, ראש ישיבת מיר-ברכפלד, ולאסתר גיטל, בתו של הרב שמואל אהרן יודלביץ. היא מתגוררת בירושלים, אלמנתו של הרב סער מיזל, מראשי מערכת האנציקלופדיה התלמודית. לבני הזוג חמישה עשר ילדים.

===כתיבה בעיתון משפחה===
במשך שנים פרסמה מיזל טור סאטירי שבועי בשם "עליזה" במוסף לנשים של העיתון "משפחה". בטור מתחה לעיתים ביקורת על נושאים הקשורים לציבור החרדי. חלק מן הטורים הופיעו בשני ספרים הנושאים אותו שם. בהמשך החלה לכתוב בשמה האמיתי כתבות במגזין העיתון.

===קינה לאישה החרדית===
בינואר 2007 פרסמה מיזל ב"משפחה" שיר סאטירי תחת הכותרת קינה לאישה חרדית. השיר מבקר את מדיניות הרבנים בציבור שבו נשים נדרשות לעבוד כדי לפרנס את בעליהן, אך מאידך הן מוגבלות למקצועות מסורתיים ונאסר עליהן ללמוד מקצועות רווחיים. מיזל משתמשת בשיר בסגנון הלקוח משירו המפורסם של אבן עזרא: אשכים לבית השר. השיר עורר סערה, ו"יתד נאמן" פרסם מאמר תגובה של העורך יצחק רוט שבו הוא משווה את הביקורת של מיזל לביקורתו של קורח נגד משה רבנו. שבוע לאחר מכן פרסם העיתון "משפחה" התנצלות וטען שהמסר בשיר הוצא מהקשרו.

==ספריה==
*ברצינות
*עוד קצת ברצינות
*עדיין ברצינות
*"זוג יונים" - מיומנה של יועצת ניסויים

==קישורים חיצוניים==
* (הטקסט המלא של השיר)

==הערות שוליים==

קטגוריה:סאטיריקנים ישראלים
קטגוריה:סאטיריקניות ישראליות
קטגוריה:משפחת חיים זאב פינקל
קטגוריה:סופרות ישראליות הידועות בשם עט
קטגוריה:סופרים ישראלים הידועים בשם עט
קטגוריה:סופרות ישראליות
קטגוריה:סופרים ישראלים
קטגוריה:בעלות טור ישראליות
קטגוריה:בעלי טור ישראלים
קטגוריה:סגל משפחה
קטגוריה:סופרות חרדיות ישראליות
קטגוריה:סופרים חרדים ישראלים
קטגוריה:ישראליות שנולדו ב-1961
קטגוריה:ישראלים שנולדו ב-1961
עיצור וילוני, סותם, קולי

עיצור וילוני סותם קולי הוא צליל עיצורי המצוי בשפות מדוברות רבות. סימן ה-IPA לעיצור הוא G לטינית קטנה /ɡ/, ובמערכת X-SAMPA הוא נכתב כ-<tt>g</tt>. זהו הצליל לאות <big>ג</big>.

==התרחשות==
{| class=wikitable style=text-align:center;
! שפה !! מילה !! IPA !! משמעות!! הערות
|-
| אנגלית
| gold
| 
| 'זהב'
|
|-
| עברית
| גמל
| 
| 'גמל'
|
|-
| ערבית
| جمال
| 
| 'גמאל' (שם)
| בהגייה מצרית, החוף תימני, דרום מערב עומאן
|-
| צ'רקסית
| егьэн
| 
| 'ללמוד'
| רק בניב השפסוגים
|}

==מגוון==
{| class=wikitable style=text-align:center;
|-
! IPA !! תיאור !! להקשבה
|-
| style="font-size:20px; line-height:1em" |ɡ
| ɡ רגילה
| (נמצא בצד שמאל בתחתית תיבת העיצור)
|-
| style="font-size:20px; line-height:1em" |ɡʱ <small>או</small> ɡ
| ɡ "מנושפת"
|
|-
| style="font-size:20px; line-height:1em" |ɡʲ
| g "מחונככת"
|
|-
| style="font-size:20px; line-height:1em" |ɡʷ
| g "משופתתת"
| קובץ:Labialized_voiced_velar_plosive.ogg
|-
| style="font-size:20px; line-height:1em" |ɡ̚
| g "ללא שחרור קול"
|
|-
| style="font-size:20px; line-height:1em" |ɡ̊
| g "אטומה"
|
|}

===עיצור וילוני משופתת, סותם, קולי [ɡʷ]===
עיצור וילוני משופתת סותם קולי הוא צליל עיצורי הקיים במספר שפות מדוברות. סימן ה-IPA לעיצור הוא /ɡʷ/.

{| class=wikitable style=text-align:center;
! שפה !! מילה !! IPA!! משמעות
|-
| צ'רקסית
| гуы
| [ɡʷ]
| 'לב'
|}

==ראו גם==

וילוני, סותם, קולי
זבד (בושם)

זֶבֶד הוא תרכובת אורגנית מסוג קטון, המופקת מהפרשות של מערכת הרבייה של בעלי חיים ממשפחת הגחניים, ובעיקר מהזבד האפריקאי, אשר משמו נגזר גם שם החומר, אשר משמש במקור את החיה כפרומון.

הזבד ידוע כאחד מהבשמים העתיקים ביותר בשימוש האדם והוא דומה בתכונותיו למושק.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:מרכיבי בושם
סעדיה תובל

סעדיה תובל (1932, זאגרב, יוגוסלביה - 17 באפריל 2008, רוקוויל, מרילנד) היה חוקר ישראלי בתחום מדע המדינה ויישוב סכסוכים ושימש כדיקאן הפקולטה למדעי החברה באוניברסיטת תל אביב.

== קורות חייו ==
תובל נולד בנובי סאד שביוגוסלביה, למאיר תובל, לימים ציר ישראל בבודפשט, ועלה לישראל בגיל שבע עם הוריו. הוא למד בירושלים, בילה שנה בקיבוץ נחשון. לאחר שירותו הצבאי למד באוניברסיטה העברית, ואחר כך המשיך ללימודים מתקדמים בהרווארד, שם למד גאולוגיה וסיים דוקטורט במדע המדינה. את עבודת הדוקטורט שלו עשה על סומלילנד הצרפתית בהנחייתו של הנרי קיסינג'ר. בשנת 1960, לאחר סיום כתיבת הדוקטורט, ביקר בסומלילנד.

בשנת 1962 חזר לישראל והחל ללמד באוניברסיטת תל אביב, שם שימש כראש החוג למדע המדינה ודיקאן הפקולטה למדעי החברה. במקביל מונה למזכיר המועצה למחקר ולפיתוח. בשנת 1970 הועלה לדרגת פרופסור חבר. בשנת 1975 מונה לדיקן הפקולטה למדעי החברה.

בשנת 1985 נהרג בנו בעת שירותו הצבאי. לאחר האירוע עקרה המשפחה לבוסטון ואחר כך לוושינגטון, שם לימד תובל באוניברסיטת ג'ונס הופקינס, במסגרת בית הספר הבינלאומי ללימודים מתקדמים. 

בשנת 2008 נפטר מסרטן הקיבה.

== מספריו ==
<div class="mw-content-ltr">
* Somali Nationalism. 1963
* The Boundary Politics of Independent Africa. 1972
* The Peace Brokers: Mediators in the Arab-Israeli Conflict, 1948-1979. 1982
* Mediation in the Yugoslav Wars: The Critical Years, 1990-95. 2001
</div>

== קישורים חיצוניים ==
* 
* [http://www.washingtonpost.com/wp-dyn/content/article/2008/04/24/AR2008042403637.html Saadia Touval, 76, Expert on Mediation Issues]
* 

==הערות שוליים==

קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת הרווארד
קטגוריה:חוקרי מדע המדינה ישראלים
קטגוריה:סגל אוניברסיטת תל אביב: מדע המדינה
קטגוריה:סגל אוניברסיטת ג'ונס הופקינס
קטגוריה:אנשי העלייה החמישית
קטגוריה:אבות שכולים: חללי צה"ל
קטגוריה:ישראלים שנולדו ב-1932
קטגוריה:ישראלים שנפטרו ב-2008
1888 במדע

==אסטרונומיה==
* 3 בינואר – הפעלת טלסקופ שובר-אור עם קוטר של 91 ס"מ במצפה הכוכבים ליק. היה הגדול מסוגו בעולם במשך כעשור.

==ביולוגיה==
* פטר סטילמרק הצליח לבודד ריצין.

==טכנולוגיה==
* 1 במאי – ניקולה טסלה מקבל פטנט על מנוע אסינכרוני
* 15 במאי – אמיל ברלינר מקבל פטנט על תקליט.
* 4 בספטמבר – הקמת חברת קודאק
* 7 בדצמבר – ג'ון בויד דאנלופ מקבל פטנט על צמיג.

==מתמטיקה==
* פרסום משפט הבסיס של הילברט
* הגדרת מונח מתאם על ידי פרנסיס גלטון
* הגדרת מונח קבוצה אינסופית על ידי ריכרד דדקינד

==פיזיקה==
* היינריך הרץ גילה את גלי רדיו

==נולדו==
* 17 בפברואר – אוטו שטרן, פיזיקאי גרמני חתן פרס נובל (נפטר ב-1969) 
* 13 במאי – אינג להמן, גאולוג דני (נפטר ב-1993)
* 13 באוגוסט – ג'ון לוגי ביירד, ממציא סקוטי, מחלוצי הטלוויזיה (נפטר ב-1946)
* 15 בנובמבר – חארלד סברדרוף, אוקאנוגרף שוודי (נפטר ב-1957)

==נפטרו==
* 19 בינואר – אנטון דה ברי, ביולוג גרמני (נולד ב-1831)
* 21 במאי – פרידריך גרקה, ממציא גרמני (נולד ב-1801)
* 23 באוגוסט – פיליפ הנרי גוס, ממציא וביולוג אנגלי (נולד ב-1810)
* 24 באוגוסט – רודולף קלאוזיוס, פיזיקאי גרמני (נולד ב-1822)
* 1 בנובמבר – ניקולאי פרז'וואלסקי, חוקר ארצות רוסי (נולד ב-1839)

==קישורים חיצוניים==

*
בניין ג'יי אדגר הובר

בניין ג'יי אדגר הובר ב[[וושינגטון די. סי.]]
בניין ג'יי אדגר הובר בעיר וושינגטון די. סי. הוא מקום משכנה של מפקדת לשכת החקירות הפדרלית של ארצות הברית (FBI). הבניין, השוכן בשדרות פנסילבניה מס' 935, נקרא על שם ג'יי אדגר הובר, מנהלה של הלשכה בשנים 1924–1972.
== היסטוריה ==
מאז 1935 שכנה מפקדת הלשכה בבניין משרד המשפטים של ארצות הברית, שלו היא כפופה. הצעה להקים בניין מפקדה נפרד עבורה הועלתה כבר בשנת 1939, אך מלחמת העולם השנייה הביאה לדחיית מימוש הרעיון, והבנייה אושרה על ידי הקונגרס רק ב-1962. בניית הבניין החלה ב-1967 והוא נחנך על ידי הנשיא פורד ב-30 בספטמבר 1975. הוא אוכלס בהדרגה בשנים 1974–1977. ב-4 במאי 1972, יומיים לאחר פטירתו של ג'יי אדגר הובר ובעוד הבניין עומד בבניינו, החליט הקונגרס בחוק לקרוא לבניין על שמו.

תכנונו של הבניין, שנעשה בסגנון האדריכלי הברוטליסטי, ספג ביקורת. קירותיו החיצוניים עשויים כולם בטון יצוק (נטען שהדבר נעשה מטעמי חיסכון). גובה הבניין בחלקיו השונים מגיע לשבע עד 11 קומות. על פי תוכניותיו משתרע שטח רצפותיו על פני 260,200 מטרים מרובעים והוא מיועד לאכלס 7,090 עובדים. אדריכלי הבניין היו משרד צ'ארלס פ. מרפי (Charles F. Murphy) בשיתוף עם סטניסלב ז. גלדיץ (Stanislaw Z. Gladych). עלות בנייתו הגיעה ל-126.1 מיליון דולר.

בחצר הבניין ניצבת אנדרטה לג'יי אדגר הובר, שהוקמה ביזמת אגודת סוכני הלשכה לשעבר. האנדרטה, שנחנכה בשנת 1979, נושאת את השם נאמנות, גבורה, יושרה (שהוא המוטו של הלשכה). היא עשויה ארד וכוללת שלוש דמויות אדם המייצגות את שלושת הערכים שעל שמם היא קרויה על רקע דגל ארצות הברית הנראה כמתנופף ברוח. האנדרטה עוצבה על ידי פרדריק צ'ארלס שראדי (Frederick Charles Shrady).

==קישורים חיצוניים==

*[http://www.fbi.gov/about-us/history/hq תולדות הבניין] באתר לשכת החקירות הפדרלית
*[http://sketchup.google.com/3dwarehouse/details?mid=c3df1486d893b29d18abc81041b791a0 תמונת מודל של הבניין] באתר sketchup.google

==הערות שוליים==

קטגוריה:וושינגטון די. סי.: מבנים
קטגוריה:FBI
קטגוריה:שדרת פנסילבניה
The Boy Who Knew Too Much

The Boy Who Knew Too Much הוא אלבום האולפן השני של זמר הפופ מיקה. האלבום הופק על ידי המפיק גרג וולס שעבד איתו על האלבום הראשון, ויצא לאור ב־21 בספטמבר 2009.

==רקע==
מיקה עבד עם המפיק ג'ורג' וולס, מי שהפיק גם את אלבום הבכורה שלו, The Boy Who Knew Too Much. האלבום נכתב באולפנים האולימפיים שבלונדון. בספטמבר 2008 מיקה עבר לאולפני הרוקט קרוסל שבלוס אנג'לס, שבהם הוקלט האלבום האולפן. מיקה תיאר את נושאי האלבום כ"סוג של חלק שני" לאלבום הראשון, והאלבום מתמקד בילדותו. האלבום היה אמור להיקרא We Are Golden (שם הסינגל הראשון) אך מיקה רצה שם "יותר מגוחך". עטיפת האלבום עוצבה על ידי אחותו, שעיצבה גם את עטיפת אלבומו הראשון.

==סינגלים==
*We Are Golden - הסינגל הראשון מתוך האלבום, יצא בספטמבר 2009.
==קישורים חיצוניים==

קטגוריה:אלבומים שהופקו על ידי גרג וולס
הגוש המצרי

הגוש המצרי (ערבית: الكتلة المصرية, "אלכותלה אלמצריה") הייתה במצרים. הקואליציה נוסדה על ידי מספר תנועות ליברליות, פרוגרסיביות וסוציאל-דמוקרטיות והתמודדה לראשונה בבחירות לפרלמנט המצרי (2011–2012). עד ספטמבר 2012 כל החברות בקואליציה עזבו אותה לטובת התמזגות עם מפלגות אחרות או הצטרפות לקואליציות אחרות.

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מצרים: פוליטיקה
קטגוריה:מצרים: היסטוריה
קטגוריה:מצרים: מפלגות
קטגוריה:מפלגות שהוקמו ב-2011
BenQ

BenQ (בסינית: 明基電通股份有限公司, נהגה: בנקיו) היא חברה טאיוואנית ותאגיד רב-לאומי, למכירה ושיווק מוצרים אלקטרוניים, מחשבים, טלפונים סלולריים וסמארטפונים. שם החברה מהווה קיצור לסלוגן שלה, "Bringing Enjoyment aNd Quality to life".

==מוצרים==
החברה מייצרת מכשירים טכנולוגים הכוללים מוצרי צריכה אלקטרונים ביתיים והתקני מחשוב. בין מוצריה העיקריים ניתן למנות צגים וטלוויזיות בטכנולוגיית TFT LCD, מקרנים דיגיטליים, מצלמות דיגיטליות, מחשבים ומכשירים ניידים. המותג "BenQ" משווק ביותר מ-100 מדינות.

==היסטוריה==
החברה הוקמה כחברה-בת של Acer בשנת 1984. בשנת 2001 פוצלה מחברת האם, כדי לספק מותג נפרד. בשנת 2006 מכרה Acer את המניות שנותרו לה ב-BenQ.

===רכישת חטיבת הטלפונים הניידים של סימנס===
ב-1 באוקטובר 2005 רכשה BenQ את חטיבת הטלפונים הניידים של חברת סימנס הגרמנית, והפכה ליצרנית ה-6 בגודלה של מכשירים סלולריים. הטלפונים שווקו תחת המותג החדש "BenQ-Siemens". בסוף 2006 הודיעה החטיבה בגרמניה על פשיטת רגל ו-BenQ הפסיקה את המימון בה. בפברואר 2007 פורקה BenQ Mobile כיוון שלא נמצא קונה מתאים לעסקה, ו-2,000 עובדים פוטרו.

==ראו גם==
* Acer
* סימנס (חברה)

==קישורים חיצוניים==

* 

קטגוריה:חברות אלקטרוניקה טאיוואניות
קטגוריה:תאגידים רב-לאומיים
הנריק השני החסוד

הנריק השני החסוד
הנריק השני החסוד (בפולנית: Henryk II Pobożny; 1196/1207 - 9 באפריל 1241), היה בן שושלת פיאסט, בנו של הנריק הראשון המזוקן, ודוכס גדול של פולין מ-1238 ועד מותו והנהיג קואליציה אירופאית בקרב ליגניץ נגד צבא של האימפריה המונגולית.

==ביוגרפיה==
הנריק השני היה שליט של דוכסות שלזיה התחתונה (עם הבירה בורוצלב), שליט של דוכסות קרקוב ושליט של הדוכסות הגדולה, דוכסות פולין הגדולה ובשנים 1238–1239 היה גם עוצר של שתי דוכסויות נוספות של שושלת פיאסט, דוכסות סנדומיר ודוכסות שלזיה עלית.

עקב מות אחיו, הנריק היה לבן יחיד ויורש מיועד. אביו השתדל להכינו ולהכין את הסביבה לכך שהוא יהיה השליט הבא. החל מ-1322 חתימתו מופיעה על מסמכים לצד חתימת אביו ושנתיים מאוחר יותר זכה גם לסמל משלו. ב-1227, במפגש של הדוכסים מבית פיאסט, הוטמן מארב לאביו והוא נפצע קשה. עד החלמת אביו נשא הנריק השני בעול השלטון. כך קרה גם שנתיים מאוחר יותר, כשאביו נלקח בשבי על ידי קונרד הראשון, דוכס מאסוביה - עד שחרור האב שלט הבן. בשנים 1229–1230 יצא בראש צבא לגדות האודר ובשנים 1233–1234 ייצג את האינטרסים של אביו בפרוסיה ובפולין הגדולה. פעילויות אלה הכשירו אותו, לדעת אביו, לכן בשנת 1234 מינה אותו רשמית לשליט שותף. השניים חילקו ביניהם את תוארי השלטון, כשהנריק הראשון כונה "דוכס קרקוב ושלזיה" והנריק השני כונה "דוכס שלזיה ופולין הגדולה". לאחר מותו של הנריק הראשון, ב-19 במרץ 1238, זכה הנריק השני בכל התארים.

אביו סידר לו נישואים עם הנסיכה אנה, בתם של אוטאקר הראשון, מלך בוהמיה וקונסטנס של הונגריה, בתו של בלה השלישי, מלך הונגריה. לזוג נולדו עשרה ילדים.

== הפלישה המונגולית לפולין ומותו של הנריק ==

המונגולים המונהגים על ידי [[באידר מניפים על חנית את ראשו של הנריק השני החסוד, כדי להטיל מורא על ורוצלב]]

האימפריה המונגולית תכננה מתקפה על ממלכת הונגריה ולשם כך היו צריכים לעבור דרך פולין. המונגולים פלשו לתוך פולין בתחילת 1240 והביסו בקרב חמלניק צבא פולני, שהונהג על ידי הוויוודים של קרקוב ושל סנדומיר ולאחר מכן המשיכו אל קרקוב, שננטשה על ידי תושביה, ושרפו אותה.

הנריק השני, בראש צבאו, עם סיוע של כוחות ששלח לו ונצלאוס הראשון, מלך בוהמיה ואבירים צרפתיים ממסדר אבירי היכל שלמה וממסדר ההוספיטלרים נלחם בצבא מונגולי, שהונהג על ידי אורדה ח'אן, באידר וקאדאן. צבאו של הנריק הובס והוא נהרג וראשו הכרות נישא על חנית מונגולית, כדי להפחיד את הפולנים במקומות נוספים.

לאחר הקרב שלחה רעיתו, הנסיכה אנה, אנשים שיאתרו את גופתו. הגופה אותרה על בסיס סימן מיוחד, אצבע שישית בכף הרגל הימנית. הגופה נקברה בורוצלב. את השלטון ירש בנו הבכור, בולסלאב השני "הקירח".

==קישורים חיצוניים==

קטגוריה:מלכי פולין
קטגוריה:משרתי האל (נצרות קתולית)
קטגוריה:ילידי 1192
קטגוריה:נפטרים ב-1241
1889 במדע

==אסטרונומיה==
* 7 ביולי – גילוי כוכב שביט 16P/Brooks

==ביולוגיה==
* יוסף פון מרינג ואוסקר מינקובסקי הוכיחו שתפקיד הלבלב הוא לייצר אינסולין שחוסר שלו מביא לסוכרת

==כימיה==
* סוונטה ארהניוס מביא הסבר פיזי למשוואת ארניוס.
* פרסום ראשון של אינדקס מרק. המהדורה ה-14 יצאה לאור בשנת 2006.

==טכנולוגיה==
* 8 בינואר – הרמן הולרית' מקבל פטנט על טבולטור
* 6 במאי – סיום בניית מגדל אייפל
* 3 ביוני הפעלת קו להעברת חשמל באורך 23 ק"מ בארצות הברית

==מתמטיקה==
* ג'וזפה פאנו פרסם את ספרו עם תיאור מערכת פאנו

==פסיכולוגיה==
* תיאור אשליית מולר-לאייר

== סייסמולוגיה ==

* 17 אפריל 1889 - ארנסט פון רובר פשוויץ (Ernst von Rebeur-Paschwitz) קולט לראשונה בהיסטוריה רעידת אדמה מרוחקת שהתרחשה ביפן בסייסמוגרף שבנה בפוטסדאם, גרמניה. מקובל לראות במועד זה את ראשיתה של הסייסמולוגיה המודרנית<ref></ref>.

==נולדו==
* 17 בינואר – רלף פאולר, פיזיקאי אנגלי (נפטר ב-1944)
* 21 באפריל – פול קארר, כימאי שווייצרי, חתן פרס נובל (נפטר ב-1971)
* 18 במאי – תומאס מידג'לי, ממציא אמריקאי (נפטר ב-1944)
* 4 ביוני – בנו גוטנברג, גאולוג גרמני-אמריקאי (נפטר ב-1960)
* 30 ביולי – ולדימיר זבוריקין, ממציא רוסי-אמריקאי (נפטר ב-1982)
* 1 באוגוסט – ולטר גרלך, פיזיקאי גרמני (נפטר ב-1979)
* 7 באוגוסט – לאון ברילואן, פיזיקאי צרפתי (נפטר ב-1969)
* 20 בנובמבר – אדווין האבל, אסטרונום אמריקאי (נפטר ב-1953)
* 21 בדצמבר – סיואל רייט, גנטיקאי אמריקאי (נפטר ב-1988)

==נפטרו==
* 16 במרץ – ארנסט טמפל, אסטרונום גרמני (נולד ב-1821)
* 9 באפריל – מישל שוורל, כימאי צרפתי (נולד ב-1786)
* 19 באפריל – וארן דה לה ראו, אסטרונום בריטי (נולד ב-1815)
* 30 ביולי – מיילס ברקלי, בוטנאי אנגלי (נולד ב-1803)
* 11 באוקטובר – ג'יימס ג'ול, פיזיקאי אנגלי (נולד ב-1818)

==קישורים חיצוניים==
[https://seismo.berkeley.edu/blog/2010/04/17/today-in-earthquake-history-japan-potsdam-1889.html היום בו התחילה הסיימולוגיה המודרנית]

== הערות שוליים ==

*
1890 במדע

==ביולוגיה==
* 25 בספטמבר – הקמת הפארק הלאומי סקוויה
* 1 באוקטובר – הקמת הפארק הלאומי יוסמיטי
* פרנסיס גלטון הוכיח שטביעת אצבע מהווה סימן חד-חד ערכי לזיהוי אדם.
* ז'אק לב פרסם את מחקרו על טרופיזם.

==טכנולוגיה==
* 9 באוקטובר – מטוס שנבנה על ידי ממציא צרפתי קלמנט אדר הצליח לטוס למרחק של 50 מ' בגובה של כ-20 ס"מ. לראשונה כלי-טייס הצליח להתרומם בכוחות עצמו.

==כימיה==
* ניקולאי מנשוטקין מגלה את תגובת מנשוטקין
* הרמן אמיל פישר גילה את המבנה הפנימי של הסוכר ומקים את סטראוכימיה.

==מדעי המחשב==
* 1 ביוני – הממשל האמריקאי החל להשתמש במכונה של הרמן הולרית' ובכך החלה פעילות של חברה שצמחה ל-IBM.

==נולדו==
* 20 בדצמבר – ירוסלאב היירובסקי, כימאי פולני (נפטר ב-1967)
* 21 בדצמבר – הרמן מולר, גנטיקאי אמריקאי, חתן פרס נובל (נפטר ב-1967)

==נפטרו==
* 3 בפברואר – כריסטופור בייס-באלוט, מטאורולוג דני (נולד ב-1817)
* 30 באוגוסט – מריאן נורת', בוטנאי אנגלי (נולד ב-1830)
* 26 בדצמבר – היינריך שלימן, ארכאולוג גרמני (נולד ב-1822)

==קישורים חיצוניים==

*
1891 במדע

==ארכאולוגיה==
* אלפרד מודסי החל בחפירות בפלנקה

==ביולוגיה==
* הקמת הגנים הבוטניים של ניו יורק

==טכנולוגיה==
* 10 במרץ – פרסום פטנט על מרכזיה טלפונית אוטומטית של אלמון סטראוג'ר.
* 20 במאי – הפעלה קינטוסקופ בציבור לפני כ-150 צופים.
* משלין מקבל פטנט על צמיג
* פנאר דה לבסו הצרפתי ייצר מכונית עם 4 גלגלים, מנוע קדמי, הנעה אחורית וגיר.
* וויליאם לה ברון ג'ני מפתח את שיטת הבנייה של גורדי שחקים באמצעות מסגרת פלדה בשיקגו עם בנייני לודינגטון, מנהטן ובניין לייטר השני.

==פלאונטולוגיה==
* גילוי שרידים של הומו ארקטוס על ידי אוז'ין דובואה

==רפואה==
* פרסום Die psychopathischen Minderwertigkeiten ידי יוליוס קוך ובכך הוקם תחום חדש - פסיכופתולוגיה.
* הגדרת סכיזופרניה על ידי ארנולד פיק

==נולדו==
* 14 בספטמבר – איוואן וינוגרדוב, מתמטיקאי רוסי (נפטר ב-1983)
* 24 בספטמבר – ויליאם פרידמן, מתמטיקאי וממציא אמריקאי (נפטר ב-1969)
* 14 בנובמבר – פרדריק בנטינג, כימאי קנדי חתן פרס נובל (נפטר ב-1941)

==נפטרו==
* 10 בפברואר – סופיה קובלבסקי, מתמטיקאית רוסיה (נולדה ב-1850)
* 11 במאי – אלכסנדר בקרל, פיזיקאי צרפתי (נולד ב-1820)
* 23 ביוני – וילהלם אדוארד ובר, פיזיקאי גרמני (נולד ב-1804)

==קישורים חיצוניים==

*
אפרים בורודיאנסקי

הרב אפרים נחום בורודיאנסקי (ה'תר"ע, 1910 - כ"ו בשבט ה'תש"ן, 21 בפברואר 1990) היה ראש כולל "שבט מיהודה" להכשרת דיינים, עורך האנציקלופדיה התלמודית, כיהן במשך תקופה קצרה כראש ישיבת באר יעקב וכן לימד בישיבת היישוב החדש.

==ביוגרפיה==
נולד בקייב לרב בן ציון וללאה. בבחרותו למד בישיבת גרודנה ובישיבת מיר והיה מתלמידיו של הרב שמעון שקופ. כן למד בישיבת "בית יוסף" נובהרדוק בניז'ין. עלה לארץ בשנת תרצ"ט. לאחר עלייתו לארץ למד בהיכל התלמוד. בשידוכו של הרב יעקב ניימן נישא להניה לבית כץ, ילידת לידא שאביה נרצח בפרעות. 

משנת תש"ג ואילך שימש כר"מ בישיבת עץ חיים בירושלים. בשנים תש"ה-תש"ט לימד בישיבת מיר. משנת תש"ט לימד בישיבת לומז'ה בפתח תקווה. בשנת 1950 בהמלצת החזון איש, התמנה לראש ישיבת באר יעקב ושימש בתפקיד זה תקופה קצרה. בשנים תשי"ב -תשי"ח לימד בישיבת היישוב החדש בתל אביב. לאחר מכן, משנת תשי"ט ואילך כיהן עם הרב חיים גדליה צימבליסט כראש הכולל "שבט מיהודה" להכשרת דיינים בתל אביב, שהקים הרב איסר יהודה אונטרמן כשכיהן בתפקיד הרב הראשי לישראל. בשנת תשט"ז הצטרף אל מערכת האנציקלופדיה התלמודית, ומאז פטירתו של הרב שלמה יוסף זוין בשנת תשל"ו, יחד עם הרב אברהם פרבשטיין, שימש כראש המערכת. 

שנים רבות שימש כאחד מחברי ועדת פרס הרב קוק לספרות תורנית מטעם עיריית תל אביב, כנציגה של הרבנות הראשית בעיר. בשנת ה'תשנ"א זכה הרב בורודיאנסקי בפרס הרב קוק לספרות תורנית מקורית.

זמן קצר לפני פטירתו, סיים הרב בורודיאנסקי את כתיבת הספר "בנין אפרים", חידושי תורה בעניינים שונים, מאמרים ומכתבים. הספר יצא לאור שנה לאחר פטירתו. לאחר מכן הוציאו בני משפחתו עוד ספר מתוך כתביו, "משכנות אפרים" על ענייני שבת וחנוכה.

בסוף ימיו התגורר בשכונת בית וגן בירושלים, בסמוך לישיבת קול תורה.

==משפחתו==
בנו הרב יצחק ירוחם בורודיאנסקי, חתנו של הרב שלמה זלמן אוירבך, מכהן כמשגיח בישיבת קול תורה. בנו הרב בן ציון בורודיאנסקי, חתנו של הרב יחיאל מיכל שלזינגר, הוא מראשי ישיבת קול תורה.

== תלמידיו ==

* הרב יהושע רוזן.
* הרב בנימין בארי.
* הרב יהושע מגנס.
* הרב משה סלנט.

==לקריאה נוספת==
* כתבה על הרב בורודיאנסקי במלאת שלושים לפטירתו, מוסף שבת קודש של העיתון "יתד נאמן", ויקהל-פקודי תש"נ, עמ' 4-5
* "שמוש תלמידי חכמים התאבקות בעפר רגליהם" - כתבה על הרב בורודיאנסקי במלאת עשור לפטירתו, מוסף שבת קודש של העיתון "יתד נאמן", ויקהל תש"ס, עמ' 8-11

==קישורים חיצוניים==

* [http://www.hebrewbooks.org/pdfpager.aspx?req=12720&pgnum=32 המונים ליוו את הגאון רבי אפרים בורודיאנסקי זצ״ל למנוחות]- בירחון הפרדס (חוברת ז' שנה ס"ד, ניסן ה'תש"ן) באתר היברובוקס.
* 
* 

==הערות שוליים==

קטגוריה:ראשי ישיבה ליטאים בישראל
קטגוריה:בוגרי ישיבת שער התורה-גרודנה
קטגוריה:עורכי האנציקלופדיה התלמודית
קטגוריה:ראשי כולל אברכים ישראלים
קטגוריה:זוכי פרס הרב קוק
קטגוריה:בית וגן: רבנים
קטגוריה:יהודים הקבורים בהר המנוחות
קטגוריה:בוגרי היכל התלמוד
קטגוריה:תל אביב-יפו: רבנים
קטגוריה:רבני ישיבת היישוב החדש
קטגוריה:תלמידי רבי שמעון שקופ
קטגוריה:ישראלים שנולדו ב-1910

קטגוריה:ישראלים שנפטרו ב-1990
אנדרטת חיל המשלוח האמריקני

אנדרטת חיל המשלוח האמריקני (באנגלית: American Expeditionary Forces Memorial), המכונה גם אנדרטת ג'ון פרשינג, הוקמה בעיר וושינגטון, בירת ארצות הברית, לכבוד אנשי חיל המשלוח האמריקני שלחמו באירופה במלחמת העולם הראשונה ולכבוד מפקד החיל, גנרל הצבאות ג'ון פרשינג.

== מבנה ==
האנדרטה שוכנת בצומת שדרת פנסילבניה ורחוב 14 בוושינגטון, בקרבת הבית הלבן. היא ניצבת בתחומיו של פארק פרשינג, שנחנך שם בשנת 1981. האנדרטה כוללת כיכר בשטח של כ-360 מטרים מרובעים, שבה ניצבים שני כותלי אבן בגובה שלושה מטרים, התוחמים את הכיכר מדרום וממזרח. לפני הכותל המזרחי ניצב פסל ארד של גנרל פרשינג, כשמשקפת בידו האחת וכובעו בידו האחרת. הפסל עוצב על ידי הפסל רוברט וייט.

על גבי צדו האחד של הכותל הדרומי נחרתה כתובת המספרת את סיפור המערכה של חיל המשלוח באירופה, ועל גבי צדו האחר הותקנו שתי מפות קרב מתאימות. על גבי צד הקיר המזרחי הפונה אל הפסל נחרתו שמו של פרשינג ודרגתו, ומעברו השני נחרתו דברי הוקרה שנשא פרשינג לכבוד אנשי חיל המשלוח:

<center>במסירותם, בגבורתם ובמלאם בנאמנות את חובותיהם</center>
<center>הותירו הקצינים והחיילים של חיל המשלוח האמריקני מורשת</center>
<center>שאלו הבאים אחריהם יוכלו לעד להיות גאים בה</center>

האנדרטה הוקמה על ידי הוועדה האמריקנית למצבות קרב, אך מנוהלת ביחד עם פארק פרשינג על ידי שירות הפארקים הלאומיים של ארצות הברית.

==קישורים חיצוניים==

*[https://web.archive.org/web/20120709034552/http://www.abmc.gov/memorials/memorials/pe.php האנדרטה] באתר הוועדה האמריקנית למצבות קרב
*[http://www.dcmemorials.com/index_indiv0000642.htm תמונות האנדרטה] באתר DC Memorials

חיל המשלוח האמריקני
חיל המשלוח האמריקני
קטגוריה:שדרת פנסילבניה
קטגוריה:ארצות הברית במלחמת העולם הראשונה
קטגוריה:הוועדה האמריקנית למצבות קרב
קטגוריה:אנדרטאות לחיילי ארצות הברית
1892 במדע

==טכנולוגיה==
* 23 בפברואר – רודולף דיזל מקבל פטנט על מנוע דיזל
* המצאת בטון מזוין

==כימיה==
* גילוי ארגון על ידי ויליאם רמזי
* המצאת התרמוס על ידי ג'יימס דיואר

==רפואה==
* פיתוח חיסון נגד כולרה על ידי מרדכי זאב חבקין.

==נולדו==
* 30 במרץ – סטפן בנך, מתמטיקאי פולני (נפטר ב-1945)
* 14 באפריל – קרל ריינמוט, אסטרונום גרמני (נפטר ב-1979)
* 15 באוגוסט – לואי דה ברויי, פיזיקאי צרפתי חתן פרס נובל (נפטר ב-1987)
* 5 בנובמבר – ג'ון הלדיין, גנטיקאי אנגלי (נפטר ב-1964)
* 22 בדצמבר – הרמן פוטוצ'ניק, מחלוצי החלל אוסטרי (נפטר ב-1929)

==נפטרו==
* 2 בינואר – ג'ורג' איירי, אסטרונום אנגלי (נולד ב-1801)
* 21 בינואר – ג'ון קוך אדמס, מתמטיקאי אנגלי (נולד ב-1819)
* 28 בינואר – אמין פאשא, חוקר ארצות גרמני (נולד ב-1840)
* 5 במאי – אוגוסט וילהלם פון הופמן, כימאי גרמני (נולד ב-1818)
* 6 בדצמבר – ארנסט ורנר פון סימנס, ממציא גרמני (נולד ב-1816)
* 18 בדצמבר – ריצ'רד אוון, פלאונטולוג אנגלי (נולד ב-1804)

==קישורים חיצוניים==

*